Diari Oficial de la Generalitat Valenciana


Sumari del DOGV 5035, del 24-06-2005 (2005/7331)

ORDRE de 14 de juny de 2005, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar la concessió de les ajudes de foment d'ocupació en col·laboració amb les corporacions locals del títol II de l'Ordre de 30 de desembre de 2004, de la Conselleria d'Economia, Hisenda i Ocupació, per la qual es convoquen les ajudes del Programa d'Ocupació Pública d'Interés Social, per a l'exercici 2005 (DOGV núm. 4.951, de 22 de febrer de 2005).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/7331


Data del document
:   14-06-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * administració central
    * societat sense fins de lucre
    * lluita contra l'atur
    * administració regional
    * creació d'ocupació
    * universitat
    * iniciativa local d'ocupació
    * administració local

ORDRE de 14 de juny de 2005, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar la concessió de les ajudes de foment d'ocupació en col·laboració amb les corporacions locals del títol II de l'Ordre de 30 de desembre de 2004, de la Conselleria d'Economia, Hisenda i Ocupació, per la qual es convoquen les ajudes del Programa d'Ocupació Pública d'Interés Social, per a l'exercici 2005 (DOGV núm. 4.951, de 22 de febrer de 2005). [2005/X7331]
  
El dia 20 de maig de 2005 es va subscriure el Conveni de Col·laboració entre el SERVEF, UGT-PV i CCOO, per articular mesures de foment d'ocupació a favor de treballadors que han perdut jornals a causa de les gelades del primer trimestre de 2005, escaigudes a la Comunitat Valenciana, autoritzat per Acord del Govern Valencià de la mateixa data. En aquest conveni el SERVEF adquireix el compromís d'ampliar el crèdit inicial del programa d'ajudes a l'ocupació pública en col·laboració amb les corporacions locals, amb la finalitat descrita, fins a un màxim de cinc milions d'euros.
  
La publicació de la dotació pressupostària del citat programa d'ajudes s'ha realitzat en el Diari Oficial de la Generalitat Valenciana de data 23 de maig de 2005, mitjançant l'Ordre de 25 d'abril de 2005, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions de diversos programes de foment d'ocupació, i es publiquen els tipus d'interés dels préstecs acollits al conveni de col·laboració financera adreçats a treballadors autònoms. L'article primer, en l'apartat a), arreplega l'import global màxim destinat a les ajudes del Programa d'Ocupació Pública en col·laboració amb les corporacions locals, en el qual, per una mera qüestió de terminis, no ha sigut incorporat l'increment dels cinc milions d'euros acordat pel Govern Valencià a càrrec de fons propis de la Generalitat Valenciana.
  
Atés que la disposició addicional tercera del Decret 22/2005, de 4 de febrer, del Consell de la Generalitat, pel qual s'estableixen ajudes per a pal·liar els danys produïts per les gelades escaigudes durant els últims dies del mes de gener de 2005 (ampliat als danys de febrer i març pels decrets 37/2005 i 75/2005), estableix que han de prioritzar-se els projectes de foment d'ocupació que es realitzen als municipis més afectats per la pèrdua d'activitat ocasionada per les gelades i tenint-hi en compte les circumstàncies d'especial urgència concurrents per a l'aplicació del Conveni indicat; reunida la Comissió Mixta prevista en l'apartat quart de l'esmentat Conveni, s'ha comunicat la distribució de fons efectuada per aquesta, a fi que siguen aportades les corresponents memòries de projectes adreçats específicament a pal·liar els danys de les gelades sobre l'ocupació als quals es destinarà el crèdit extraordinari aprovat.
  
En virtut d'això, d'acord amb l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, i fent ús de les facultats conferides per la Llei 5/1983, de 30 de desembre, del Govern Valencià, i d'acord amb el que estableix el Decret 112/2003, d'11 de juliol, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article únic
  
Incrementar en 5.000.000 d'euros, procedents de fons propis de la Generalitat Valenciana, la línia T2941000 del Programa d'Ocupació Pública d'Interés Social, en col·laboració amb les corporacions locals, que es finança a càrrec del capítol IV, del subprograma 322.51, «Foment d'Ocupació», amb l'objecte de complir el que disposa el marc del Conveni de Col·laboració entre el SERVEF, UGT-PV i CCOO, per a articular mesures de foment d'ocupació a favor de treballadors que han perdut jornals a causa de les gelades del primer trimestre de 2005, escaigudes a la Comunitat Valenciana.
  
DISPOSICIONS FINALS
  
Primera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que esgota la via administrativa, podran els interessats interposar-hi un recurs contenciós administratiu en el termini de dos mesos a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa o, potestativament, un recurs de reposició davant l'òrgan que ha dictat la present disposició en el termini d'un mes a comptar des de l'endemà de la publicació, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener. I això, sense perjuí de la possibilitat que els interessats puguen exercir-ne, si és el cas, qualsevol altre que consideren procedent.
  
València, 14 de juny de 2005
  
El conseller d'Economia, Hisenda i Ocupació,